LATVIJAS REPUBLIKA

**Daugavpils pilsētas dome**

reģ.Nr. 90000077325

Kr.Valdemāra iela 1, Daugavpils, LV-5401

Iepirkums saskaņā ar Publisko iepirkumu likuma 81.pantu

**“Ziedu un ziedu kompozīciju piegāde Daugavpils pilsētas domei 2014.gadā”**

identifikācijas numurs **DPD 2013/35**

**Iepirkumu komisijas sēdes protokols Nr.5**

2014.gada 3.februārī

SĒDE NOTIEK Daugavpilī, K.Valdemāra ielā 1, 216. kabinetā

SĒDE SĀKAS plkst. 13.40.

SĒDĒ PIEDALĀS:

|  |  |
| --- | --- |
| Komisijas priekšsēdētājs | Andrejs Kursītis – Daugavpils pilsētas domes izpilddirektors, |
| Komisijas priekšsēdētāja vietniece | Olga Jesse – Daugavpils pilsētas domes lietu pārvaldniece, |
| Komisijas locekļi:  PROTOKOLĒ komisijas loceklis: | Ilga Lauska – Daugavpils pilsētas domes Vispārējās nodaļas vadītāja,  Evelīna Ugarinko – Daugavpils pilsētas domes Centralizētās grāmatvedības galvenā grāmatvede,  Inese Andiņa – Daugavpils pilsētas domes Sabiedrisko attiecību nodaļas vadītāja,  Jurijs Bārtuls – Daugavpils pilsētas domes Juridiskā departamenta Iekšējās inspekcijas nodaļas jurists. |

Komisijas izveidošanas pamats: Daugavpils pilsētas domes priekšsēdētāja 2013.gada 9.decembra rīkojums Nr.715.

**Komisijas sēdes darba kārtība:** Lēmuma par uzvarētāju pieņemšana.

**Lēmuma par uzvarētāju pieņemšana**

1.1. Komisijas priekšsēdētājs Andrejs Kursītis paziņo sēdi par atklātu, nosauc komisijas sastāvu un ziņo sēdes darba kārtību.

1.2. Komisijas priekšsēdētājs A.Kursītis ziņo, ka iepirkumam „Ziedu un ziedu kompozīciju piegāde Daugavpils pilsētas domei 2014.gadā” (turpmāk – iepirkums) dalību bija pieteikuši divi pretendenti: SIA „FLAMINGO D” un SIA „Ziedu lauks”.

1.3. Pretendenti piedāvāja šādu līgumcenu:

|  |  |  |
| --- | --- | --- |
| Nr.p.k. | Pretendents | Piedāvātā līgumcena *euro* bez PVN (vienību kopsumma) |
| 1.3.1. | SIA „FLAMINGO D” | 159,96 |
| 1.3.2. | SIA „Ziedu lauks” | 323,75 |

1.4. 2014.gada 27.janvāra slēgtā sēdē (prot. Nr.4) iepirkumu komisija pēc iepriekšējās sarakstes ar pretendentu, nolēma izslēgt no tālākas dalības iepirkumā pretendenta SIA „FLAMINGO D” piedāvājumu, jo pretendents SIA „FLAMINGO D” ir atzinis, ka tā iesniegtais piedāvājums neatbilst iepirkuma nolikuma tehnisko specifikāciju prasībām, jo par pretendenta piedāvāto cenu nav iespējams piegādāt pretendenta piedāvātās preces.

1.5. 2014.gada 27.janvāra slēgtā sēdē (prot. Nr.4) iepirkumu komisija nolēma atzīt par pretendentu, kuram būtu piešķiramas līguma slēgšanas tiesības iepirkumā – SIA „Ziedu lauks”, jo pretendenta piedāvājums ir atbilstošs iepirkuma nolikuma prasībām. Komisija nolēma pārbaudīt Publisko iepirkumu likuma 8.2 panta piektās daļas 1. un 2.punktā minēto apstākļu esamību attiecībā uz pretendentu SIA „Ziedu lauks” .

1.6. Komisijas loceklis J.Bārtuls ziņo, ka pamatojoties uz Publisko iepirkumu likuma 8.2 panta piekto daļu ir saņēmis LR Uzņēmumu reģistra 28.01.2014. izziņu Nr.7-3-13788, kas apstiprina, ka pretendentam SIA „Ziedu lauks” nav aktuālu maksātnespējas, likvidācijas procesu, un, ka pretendentam nav apturēta saimnieciskā darbība. Komisijas loceklis ziņo, ka Ministru kabineta noteiktajā informācijas sistēmā ir izdrukājis e-izziņu, atbilstoši, kurai ir redzams, ka pretendentam SIA „Ziedu lauks” uz 27.01.2014. ir nodokļu parāds 154,71 *euro* apmērā. Publisko iepirkumu likuma 8.2 panta astotā daļas 2.punkts nosaka pasūtītāja pienākumu informēt pretendentu par to, ka tam konstatēti nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*, un noteikt termiņu — 10 darbdienas pēc informācijas izsniegšanas vai nosūtīšanas dienas — konstatēto parādu nomaksai un parādu nomaksas apliecinājuma iesniegšanai. Pretendents SIA „Ziedu lauks” ir iesniedzis Domē Valsts ieņēmumu dienesta 31.01.2014. izziņu Nr.8.23.1-23/84, kas apliecina, ka pretendentam 31.01.2014. nav nodokļu un citu valsts noteikto obligāto maksājumu parādu.

1.7. Komisija izskata saņemtos dokumentus un atzīst, ka pastāvot šādiem apstākļiem pretendents SIA „Ziedu lauks” atzīstams par uzvarētāju iepirkumā.

1.8. Ņemot vērā augstāk minēto un pamatojoties uz Publisko iepirkumu likuma 8.2 panta devīto daļu, iepirkumu komisija **nolemj:**

1.8.1. atzīt par uzvarētāju iepirkumā „Ziedu un ziedu kompozīciju piegāde Daugavpils pilsētas domei 2014.gadā”, identifikācijas numurs DPD 2013/35 – **SIA „Ziedu lauks”**, reģ.Nr. 41503066077, juridiskā adrese: Raiņa iela 15-5, Daugavpils;

1.8.2. uzdot komisijas loceklim J.Bārtulim sagatavot informatīvās vēstules pretendentiem;

1.8.3. pēc iepirkuma līguma noslēgšanas normatīvajos aktos noteiktajā kartībā publicēt informatīvu paziņojumu par noslēgto līgumu Iepirkumu uzraudzības biroja mājas lapā www.iub.gov.lv un Daugavpils pilsētas domes mājas lapā www.daugavpils.lv.

*Balsojums: 6 balsis “par”, “pret” – nav, “atturas” – nav.*

SĒDE BEIDZAS plkst. 13.50.

Komisijas priekšsēdētājs A.Kursītis

Komisijas priekšsēdētāja vietniece O.Jesse

Komisijas locekļi: I.Lauska

E.Ugarinko

I.Andiņa

Protokolē komisijas loceklis J.Bārtuls